《春暮同周元郊行宿烟霞道院时约黄生同奕》
宋代·王称

累月看花奈醉吟，不知春树变鸣禽。偶随芳草同閒屐，静拂孤云响素琴。

尘世关情人事少，松坛期宿夜灯深。明朝入洞观棋去，未许樵夫得见寻。

作者简介：眉州人，字季平。王赏子。累官承议郎知龙州。刻意史学，搜采北宋太祖至钦宗九朝事迹为《东都事略》，孝宗淳熙中洪迈修四朝国史时奏进，特授直秘阁。宁宗庆元间官至吏部郎中。又有《西夏事略》。